[ca] Tot i el vast cos d'estudis duts a terme en els darrers trenta anys de recerca sobre la intercomprensió (IC), encara no s'ha prestat prou atenció a la seva obertura extrafamiliar -en el nostre cas de les llengües romàniques (LR) a l'EFL- i al seu potencial per desenvolupar estratègies de comprensió del text transversals a les llengües, en particular per a aprenents joves en context escolar. Així mateix, fins avui, manquen estudis experimentals sobre l'impacte de la IC en la motivació per l'aprenentatge d'idiomes. Els tres articles que componen aquesta tesi es basen en la implementació de mòduls breus (max. 21h) d'intercomprensió romànica (ICR), impartits en una "scuola media" italiana (edat 10-14) a dos grups de participants, durant un i tres anys respectivament. Les dades s'han recopilat amb diverses eines (proves de comprensió, enregistraments audiovisuals d'un treball en parelles, qüestionaris, entrevistes individuals semiestructurades), i l'anàlisi s'ha duta a terme amb un mètode mixt. En concret, el primer article explora l'impacte dels mòduls en el desenvolupament d'habilitats receptives plurilingües en LR i en la comprensió del text també en EFL, indicant una millora més gran en els participants respecte als grups de control. El segon estudi aprofundeix en aquest aspecte posant èmfasi en la transferència d'estratègies d'IC de les LR a l'anglès, i en els diferents nivells de consciència del seu ús. Finalment, el tercer article explora la motivació dels participants per l'aprenentatge d'idiomes, destacant que, al final dels mòduls, el component intrínsec d'aquesta ha augmentat així com el sentiment d'autoeficàcia personal, i ha emergit, en alguns casos, una identitat plurilingüe embrionària. En general, el conjunt de resultats indica que la ICR en edat escolar pot facilitar la transició a l'anglès extrafamiliar en termes d'habilitats de comprensió del text, desenvolupament d'estratègies transversals als idiomes i millora de la motivació. La inserció curricular de la ICR a les nostres escoles (o, per extensió, de la IC intrafamiliar a les escoles de cada país) podria ser, per tant, una resposta eficaç a la necessitat de repensar l'ensenyament de llengües en una societat on la formació d'una ciutadania plurilingüe i pluricultural es fa cada cop més crucial.

[en] While thirty years of academic effort on intercomprehension (IC) have produced a vast corpus of research, little attention has so far been devoted to its opening towards extra-family languages—from Romance languages (RLs) to EFL in this instance—and to its potential impact on the development of cross-linguistic comprehension strategies, particularly for young learners in a school context. Similarly, experimental studies on the impact of IC on learners' motivational mindsets could not, as of today, be retrieved in the literature. The three articles in this compendium are based on short (max. 21h) modules of Romance intercomprehension (RIC) taught in an Italian "scuola media" (age 10-14) with two groups of participants, over a period of one and three years respectively. Data were collected through diverse tools (comprehension tests, audio-visual recordings of a reading task in pairs, questionnaires, semi-structured individual interviews) and analysed with a mixed method. The first article explores, specifically, the impact of RIC on the development of plurilingual receptive competences in RLs, as well as on reading comprehension skills in EFL, indicating, for participants, a greater improvement with respect to control groups. The second study further investigates this aspect by focusing on the transfer of RIC reading strategies from RLs to English and on the participants' awareness in the process. Finally, the last article explores motivational mindsets after the modules, indicating an increase of both the intrinsic component and the sense of self-efficacy, as well as the emergence, in a few cases, of an embryonic plurilingual identity. As a whole, findings indicate that RIC for school-age learners can ease the transition from Romance languages to extra-family English in terms of reading comprehension skills, development of cross-linguistic strategies and improvement of motivational mindsets. The curricular implementation of RIC in our schools (or, by extension, of intra-family IC in the school systems of each country) might offer an effective tool towards a re-thinking language teaching in a society where the need for a plurilingual and pluricultural citizenship is becoming increasingly evident.